[image: ]
REPUBLIKA HRVATSKA VUKOVARSKO-SRIJEMSKAŽUPANIJA
OPĆINA STARI JANKOVCI
                Općinski načelnik
1. KLASA: 024-04/2303/89
1. URBROJ: 2196-23-02-23-10
1. Stari Jankovci,  07. kolovoz 2023. godine 
1. 
  
                                                                                   
	Na temelju članka 48. Statuta Općine Stari Jankovci („Službeni vjesnik“ Vukovarsko-srijemske županije 4/21 i 17/22), Općinski načelnik Općinskom vijeću podnosi 


POLUGODIŠNJE IZVJEŠĆE O RADU OPĆINSKOG NAČELNIKA
(01. siječnja – 30. lipnja 2023.godine)


· Proračun Općine Stari Jankovci za 2023. godinu usvojen je na 13. sjednici Općinskog vijeća 06. prosinca 2022. godine gdje su prihodi i rashodi planirani u iznosu od 4.493.800,00 eura.
· Od planiranog ukupnog proračuna izvršenje prihoda ostvareno je u iznosu od  1.579.609,80 eura (35,15%). 
            
           Najveći prihodi i primici ostvareni su od:

· Naknade za pridob.kol.en.min.sir.naft.kond.                               368.782,51 eur(37,47%)
· Sredstva fiskalnog izravnanja                                                           347.458,98 eur(46,35%)
· Projekt Žene u fokusu II                                                                    114.102,26 eur(77,46%)
· Porez i prirez na dohodak                                                                   236.864,30 eur(70,79%)
· [bookmark: _Hlk97713413]Pomoći EU – projekt centrikomNET                                                  116.039,11 eur (37,19%)

       Poslovanjem u periodu od 01. siječnja 2023. do 30. lipnja 2023. godine Općina Stari Jankovci ostvarila je višak prihoda od 96.929,54 eura.  Budući da općina ima 58.600,24 eura prenesenog viška prihoda iz ranijih godina, kumulativno promatrano na dan 30. lipanj 2023. godine Općina  ima višak prihoda  155.529,78 eura. 

       Rashodi planirani u iznosu 4.493.800,00 eura  izvršeni su u iznosu od 1.508.399,54 eura  odnosno 33,57 % ukupno od planiranih.  

         Poslovanje Općine Stari Jankovci može se iskazati kao pozitivno, prema planu i sklopljenim ugovorima. 
    
        U ovom razdoblju završen je projekt Žene u fokusu II. Očekuje se nastavak projekta.
     
        Provodi  se i projekt Sunčani krovovi sa projektnim partnerima Općina Andrijaševci kao nositeljem projekta i Općinom Privlaka. Cilj projekta je povećati proizvodnju solarne energije, ojačati kapacitete za upravljanje i promicanje korištenja obnovljivih izvora energije odnosno postaviti 5 fotonaponskih elektrana na upravnoj zgradi Općine (Stari Jankovci), Eko Jankovci (Stari Jankovci), DV Krijesnica Jankovci (Stari Jankovci), ŠD Croatia (Novi Jankovci) i  NK Vidor (Srijemske Laze) s obzirom da su oni najveći potrošači električne energije. Elektrane su trenutno postavljene na Eko Jankovci (Stari Jankovci), NK Vidor (Srijemske Laze), DV Krijesnica Jankovci  (Stari Jankovci) i ŠD Croatia (Novi Jankovci). Na projektu je zaposlena jedna osoba.

       Kroz Program održavanje komunalne infrastrukture za djelatnosti iz članka 28. Zakona o komunalnom gospodarstvu su izvršeni svi planirani radovi u iznosu 142.285,33 eura.   Uredno su održavana groblja i mrtvačnice, staze i javne površine, malčirane javne površine i površine uz ceste te poravnati nerazvrstani putevi/lenije sa grederom.

     Kroz Program građenja komunalne infrastrukture su izvršeni planirani radovi u iznosu 237.810,38 eura. U tijeku je izgradnja nogostupa u naseljima Općine Stari Jankovci (Stari Jankovci – Dr. F. Tuđmana, Novi Jankovci – Školska ulica, Srijemske laze – Danila Kovačevića, Slakovci – Josipa Kozarca, Orolik – Vladimira Nazora) u vrijednosti 176.109,12 eura.  Kroz stavku Oprema i uređaji utrošeno je 10.733,75 eura na kante za odvajanje otpada te uređaj za oprašivanje komaraca sa zemlje  s obzirom da smo ove godine imali problem sa suzbijanjem komaraca. Potpisan je ugovor za izradu tehničke dokumentacije za izgradnju biciklističke staze na području Općine Stari Jankovci, te je zasad utrošen iznos od 12.312,50 eura.

    Kroz stavku proračuna Ostale intelektualne usluge održane su: dvije javne tribine za stanovništvo na temu odgovornog gospodarenja otpadom, edukacijske radionice za djecu predškolskog uzrasta, dvije edukacijske radionice za djecu školskog uzrasta, izrađene godišnje informativne publikacije (letci) za kućanstva o gospodarenju otpadom, godišnje informativne publikacije (brošura) za kućanstva o gospodarenju otpadom, edukacijske brošure za djecu školskog uzrasta, edukacijske brošure (slikovnice) za djecu predškolskog uzrasta i edukacijske brošure (bojanke) za djecu predškolskog uzrasta. Izrađeni su procjembeni elaborati za nekretnine koje se planiraju kupiti. Stavka je izvršena u iznosu 15.289,94 eura.
      
        Kroz Usluge tekućeg i investicijskog održavanja građevinskih objekata utrošen je ukupni iznos od 29.457,71 eura.  Realizirani  su slijedeći radovi :  krovište na NK Vidor (Srijemske Laze), radovi na izradi pregradnog i vanjskog zida garaže za komunalna vozila Eko Jankovci (Stari Jankovci), radovi na Slaku (Slakovci) te drugo.

     Utrošak sredstava za izradu projektne dokumentacije je 22.719,88 eura  i to za:

· Svod – izgradnja prometnice u Novim Jankovcima (Braće Radića)
· UOA Marija Kolar – rekonstrukcija Vukovićeve kuće (Stari Jankovci)
· Solux – sustav za navodnjavanje NK Hašk Sokol (Stari Jankovci)
· Provod – studijska dokumentacija za poboljšanje vodokomunalne infrastrukture na dijelu uslužnog područja VVK d.o.o. aglomeracije Novi Jankovci, Nijemci i Vrbanja
· UOIG Antun Nikolić – geodetska situacija za biciklističku stazu

       Kroz dodatna ulaganja kupljeno je pet nadzemnih hidranata u vrijednosti 8.205,41 eura.
 
        U tijeku je izgradnja Sportsko-rekreacijskog centra Gatina u Starim Jankovcima kojeg financira Agencija za plaćanja u poljoprivredi, ribarstvu i ruralnom razvoju u  iznosu 962.865,11 eura. U razdoblju od 01.01. do 30.06.2023. godine utrošeno je 122.376,89 eura. Izvođač radova je Aksion d.o.o. Vinkovci.

      Završena je obnova Spomen doma u Srijemskim Lazama (ličilački radovi) ukupne vrijednosti radova 28.281,09 eura.   Izvođač radova  je Domus d.o.o. 

      Za tekuće potpore udrugama građana isplaćeno je 42.527,12 eura:  preko kandidiranih projekata 33.200,00 eura, za udruge (nepredvidivo) 4.156,67 eura,  za socijalno uključivanje    6.990,00 eura te  Crveni križ i HGSS 2.337,12 eura. 

     Kroz program Razvoj sporta i rekreacije izvršene su : tekuće donacije sportskim društvima u iznosu 36.000,00 eura, socijalna integracija 10.710,00 eura i manifestacije za sportske udruge 4.000,00 eura.

     Socijalnim programom Općine Stari Jankovci provode se planirane aktivnosti. Utrošeno je ukupno 266.062,95 eura . Najviše sredstava se realiziralo na: pomoć građanima i kućanstvima za troškove stanovanja 26.781,97 eura, uskrsnice za umirovljenike 15.965,81 eura i socijalno uključivanje starijih osoba 11.000,00 eura. Potpora za  kupovinu prve nekretnine izvršena je u iznosu  5.689,18 eura uz dodatnih 4.515,95 eura za djecu do 15 godina roditelja koji su kupili prvu nekretninu.  Potpore za novorođenu djecu bile u iznosu 12.343,21 eura dok se za  sufinanciranje prijevoza srednjoškolaca i studenata izdvojilo 8.396,77 eura.  Na veterinarsko higijeničarske poslove je utrošeno 11.422,21 euro.

      Iz općinskog proračuna sve aktivnosti vatrogasne zajednice  odvijaju se po planu i po istome isplaćene su tekuće donacije za u iznosu od  11.480,09 eura . 

     Od 1.siječnja ove godine Dječji vrtić Krijesnica Jankovci djeluje u sustavu riznice gdje se svo poslovanje vrtića vodi preko jedinstvenog računa Općine Stari Jankovci.

     U prvom polugodištu 2023. godine kroz  program Razvoj poljoprivrede i gospodarstva na subvencije poljoprivrednicima smo izdvojili 1.109,88 eura,  a kroz  Subvencije obrtnicima i gospodarstvenicima 5.839,78 eura. 

      Općina Stari Jankovci provodi projekt javnih radova u trajanju od 6 mjeseci. Zaposlene su  3 osobe koji obavljaju poslove na području Općine Stari Jankovci. 

        Provedeni su  postupci otvorene i jednostavne javne nabave među kojima su najbitniji:

· Čišćenje gradilišta i ruševnih kuća na području Općine Stari Jankovci  AKSION D.O.O.
· Komunalna oprema-kante za razvrstavanje otpada  GRADATIN D.O.O.
· Obnova Spomen doma u Srijemskim Lazama DOMUS D.O.O.
· Izgradnja fotonaponskih elektrana za proizvodnju solarne energije AKSION D.O.O. 
· Edukacijske aktivnosti na temu odgovornog gospodarenja otpadom EKO MENADŽMENT D.O.O. 
· Rekonstrukcija prometnice i izgradnja parkirališta - Naselje Ruđera Boškovića Stari Jankovci CESTORAD D.D.
· Izrada projektno tehničke dokumentacije za izgradnju biciklističke staze na području Općine Stari Jankovci IPZ-NISKOGRADNJA D.O.O.
· Oprema za vježbanje za Sportsko-rekreacijski centar Gatina AKORD D.O.O.
        
       U razdoblju od 01.siječnja do 30. lipnja 2023. godine  održan je  21 radni sastanak s najbližim suradnicima na kojima je doneseno 267 odluka,  sastanci s gospodarstvenicima, udrugama i stanovništvom na kojima  su donesene odluke, zaključci i rješenja nužna za rad i razvoj Općine Stari Jankovci.

       Kao Općinski načelnik sudjelovao sam na  Koordinacijama župana, gradonačelnika i načelnika.

        Javnost rada osigurana je objavom akata u „Službenom vjesniku“ Općine Stari Jankovci, na web stranici Općine Stari Jankovci www.o-jankovci.hr, Općinsko glasilo „Klas“, oglasne ploče, na sjednicama Općinskog vijeća Općine Stari Jankovci te u komunikaciji sa građanima  Institut za javne financije je ocijenio Općinu Stari Jankovci sa maksimalnim brojem bodova po analizi transparentnosti proračuna lokalnih jedinica. 

       Transparentni proračuni omogućuju uvid u potpune, točne, pravovremene i razumljive informacije o proračunu pa građani mogu vlastitim angažmanom utjecati na efikasnost prikupljanja javnih sredstava i ponude javnih dobara i usluga, na povećanje odgovornosti lokalnih vlasti i smanjenje mogućnosti za korupciju. 

	Dragan Sudarević, ing. el.

